Club Deportivo Universidad de Zaragoza

A **sección de fútbol** estió una d'as seccions d'o **Club Deportivo Universidad de Zaragoza**, entidat polisportiva aragonesa d'a ciudat de Zaragoza perteneixient a la Universidat de Zaragoza. Establito en 1993, desaparixe en 2013.

## Historia
O club ye o resultato d'a fusión d'o Club Deportivo Universitario, fundato en 1966, y l'Agrupación Deportiva Porcell, fundata en 1974, istos dos formarán o *Club Deportivo Universidad-Porcell* en 1993, nombre con que nace lo club, dica la temporada 2000/01 que ya partecipa con o nombre de *Club Deportivo Universidad de Zaragoza*. En os primeros anyos, dimpués de puyar d'a Primera Rechional dezaga la suya fundación, o club consigue unos puestos meyanos en a tabla d'a Rechional Preferent, siendo Subcampión de grupo en a temporada 1996/97.

O suyo millor inte plegaría con a relación de filialidat que firmó con o Real Zaragoza mientres nueu anyos, dende 2001 dica 2010, estando o suyo segundo filial. Durant ista etapa lo primer equipo d'o Univerisdad pasaría a vestir la misma equipación (y encluso l'escudo) d'o Real Zaragoza, asinas sería conoixito antimás como *Universidad-Real Zaragoza C*, estando un escalofón intermeyo entre los chuvenils blanquillos y lo Real Zaragoza B, per tanto, plenament ficau en o tarabidau zaragocista. No lo faría asinas l'equipo d'a Segunda Rechional, o *C. D. Universidad B*, que continaría vestindo os colors orichinals d'o Universidad y estando independient d'o Real Zaragoza, sin partecipar en a suya estructura. O historiador Agustín Ubieto estió o zaguer president d'a entidat.

En ista etapa lo club consiguió los suyos mayors meritos, devantado-se con cuatro campionatos d'a Rechional Preferent, y estando cuatro temporadas en a Tercera División, consiguiendo en 2006 un campionato d'ista categoría en o grupo aragonés y participando en un play-off d'ascenso ta Segunda B, pero quedandose en as puertas al perder con o C. D. Logroñés, y contradictoriament pese a os suyos meritos, descenciendo a Rechional Preferent debiu a lo descenso d'o Real Zaragoza B ta la Tercera División, que arrastraría de categoría a l'Universidad, data la filialidat. Fue asinas como consiguió la retaíla de títols en Rechional Preferent, mientres o Zaragoza B no consiguía puyar de división y reteniendo lo progreso de l'equipo. En 2010 o club universitario deixa la suya relación de filialidat con o Real Zaragoza posibilitando asinas que lo club puyara de división, feito que consiguiría a l'anyo siguient, en a que sería la suya zaguera temporada en a Tercera División d'Espanya.

Finalment, cuan ya se vaticinaba tiempos antis, y debiu a la crisis economica d'o Real Zaragoza, o fin d'a relación de filialidat con o Universidad repercutiría gravement en a financiación y estructura esportiva d'o club. Rematada a temporada 2011/12, l'Universidad, dezaga dos anyadas de nuevo como club independient, estió a punto de disparixer,, teniendo que renunciar a lo suyo puesto en a Tercera División, pero siguiría compitiendo en a Segunda Rechional con a plaza d'o suyo segundo equipo. Finalment, dezaga esvincular-se de cualsiquier relación con a Universidat de Zaragoza, os chugadors deciden cambiar tamién a denominación de l'equipo dau que ya no en tendrían garra relación con a institución, pasando os suyos antigos chugadors que restaban encara a lo Club Deportivo Hispanidad, que actualment compite en a Segunda Rechional B.

## Chugadors
:*Categoría prencipal:* Futbolistas d'o CD Universidad de Zaragoza

## Temporadas

## Títols
### Títols nacionals
* **Campión d'a [[Tercera División]] (1):** 2005/06 (Grupo XVI).

### Títols rechionals
* **Campión d'a [[Rechional Preferent]] (5):** 2001/02 (Grupo II),  2006/07 (Grupo I), 2007/08 (Grupo II), 2008/09 (Grupo II), 2010/11 (Grupo I).
* Subcampión d'a Rechional Preferent (2): 1996/97 (Grupo II), 2009/10 (Grupo I).

## Se veiga tamién
* Real Zaragoza
* Real Zaragoza "B"

## Referencias